
PL-x 794/2022
Către,

BIROUL PERMANENT AL CAMEREI DEPUTAȚILOR
Vă înaintăm, alăturat, raportul asupra Proiectului de Lege pentru modificarea și completarea Legii nr.134/2010 privind Codul de procedură civilă, trimis Comisiei juridice, de disciplină şi imunităţi cu adresa nr.PL-x 794 din 20 decembrie 2022, înregistrat cu nr. 4c-13/1185 din 21 decembrie 2022.
În raport cu obiectul și conținutul reglementării, inițiativa legislativă se încadrează în categoria legilor ordinare. 
       PREŞEDINTE
Laura VICOL

 RAPORT 

 asupra
Proiectului de Lege pentru modificarea și completarea Legii nr.134/2010 privind Codul de procedură civilă
În conformitate cu prevederile art. 95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a fost sesizată spre dezbatere, în fond, cu Proiectul de Lege pentru modificarea și completarea Legii nr.134/2010 privind Codul de procedură civilă, trimis comisiei cu adresa nr.PL-x 794  din 20 decembrie 2022, înregistrat cu nr.4c-13/1185 din 21 decembrie 2022.
Senatul, în calitate de primă Cameră sesizată, a adoptat iniţiativa legislativă în şedinţa din ziua de 19 decembrie 2022.
Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare modificarea şi completarea art.190 şi a art.191 din Legea nr.134/2010, în scopul instituirii posibilităţii întoarcerii cu acţiune în regres împotriva prepusului de către comitent, pentru plata amenzii sau a despăgubirii stabilite pentru abaterea săvârşită în faţa instanţei. Se instituie, astfel, dreptul comitentului de întoarcere cu acţiune în regres împotriva prepusului inclusiv pentru abaterile săvârşite de prepus în faţa instanţei de judecată.
Consiliul Legislativ a avizat favorabil iniţiativa legislativă, conform adresei cu nr.1327 din 5 decembrie 2022, precăzând faptul că inițiativa legislativă prezintă probleme de constituționalitate, soluțiile legislative propuse spre legiferare fiind neclare, ceea ce afectează accesibilitatea și predictibilitatea normelor propuse.
Consiliul Economic și Social a avizat nefavorabil proiectul de act normativ, conform adresei cu nr.7733 din 7 decembrie 2022.

Guvernul României nu susține adoptarea inițiativei în forma prezentată, conform punctului de vedere transmis prin adresa cu nr. 1051 din 25 ianuarie 2023.
În conformitate cu prevederile art. 62 din Regulamentul Camerei Deputaţilor, republicat, cu modificările și completările ulterioare, membrii  Comisiei juridice, de disciplină şi imunităţi au examinat proiectul de lege în şedinţa din ziua de 14 februarie 2023.
La şedinţa Comisiei juridice, de disciplină şi imunităţi deputaţii au fost prezenţi conform listei de prezenţă.
În temeiul prevederilor art.56 și art.57 din Regulamentul Camerei Deputaţilor, republicat, cu modificările şi completările ulterioare, la lucrările comisiei a participat, în calitate de invitat, d-na Roxana Simona Momeu, secretar de stat în Ministerul Justiției.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaților spre dezbatere și adoptare un raport de adoptare a Proiectului de Lege pentru modificarea și completarea Legii nr.134/2010 privind Codul de procedură civilă, cu amendamentele admise din Anexa la prezentul raport.
În raport cu obiectul şi conţinutul reglementării, inițiativa legislativă se încadrează în categoria legilor ordinare.
                 

  PREŞEDINTE,                                            



SECRETAR,

   

             Laura VICOL                                                                                                               Ladányi László-Zsolt   

Consilier parlamentar, 

Rodica Penescu
Anexă

AMENDAMENT ADMIS

Proiect de Lege pentru modificarea și completarea Legii nr.134/2010 privind Codul de procedură civilă
	Nr. crt.
	Legea nr.134/2010

Forma în vigoare
	Text 

Senat
	Text propus de Comisie

(autorul amendamentului)
	Motivarea

amendamentelor 

	1.
	
	LEGE pentru modificarea și completarea Legii nr.134/2010 privind Codul de procedură civilă
	LEGE pentru modificarea  Legii nr.134/2010 privind Codul de procedură civilă

	

	2.
	
	Articol unic.- Legea nr.134/2010 privind Codul de procedură civilă, republicată în Monitorul Oficial al României, Partea I, nr.247 din 10 aprilie 2015, cu modificările și completările ulterioare, se modifică după cum urmează:


	Nemodificat


	

	3.
	Art. 190: Stabilirea amenzii şi despăgubirii
Abaterea săvârşită, amenda şi despăgubirea se stabilesc de către instanţa în faţa căreia s-a săvârşit fapta sau, după caz, de către preşedintele instanţei de executare, prin încheiere executorie, care se comunică celui obligat, dacă măsura a fost luată în lipsa acestuia. Atunci când fapta constă în formularea unei cereri cu rea-credinţă, amenda şi despăgubirea pot fi stabilite fie de instanţa în faţa căreia cererea a fost formulată, fie de către instanţa care a soluţionat-o, atunci când acestea sunt diferite.
	1. La articolul 190, după alineatul (1) se introduce un nou alineat, alin.(2), cu următorul cuprins:

“(2) În ipoteza existenței unui raport de prepușenie prevăzut de art.1373 din Legea nr.287/2009 privind Codul civil, republicată, cu modificările și completările ulterioare, amenda sau despăgubirea stabilite potrivit alin.  (1) se aplică comitentului, care se poate întoarce cu acțiune în regres împotriva prepusului.”


	Articolul 190 se modifică și va avea următorul cuprins:

“Art.190 - Stabilirea amenzii și despăgubirii

Abaterea săvârșită, amenda și despăgubirea se stabilesc de către instanţa în faţa căreia s-a săvârşit fapta sau, după caz, de către preşedintele instanţei de executare, prin încheiere executorie, care se comunică celui obligat, dacă măsura a fost luată în lipsa acestuia.  Atunci când obligația încălcată incumbă unei  autorități sau instituții publice sau oricărei alte persoane juridice, amenda și despăgubirile pentru fapta ilicită vor fi stabilite în sarcina acestora. Atunci când fapta constă în formularea unei cereri cu rea-credinţă, amenda şi despăgubirea pot fi stabilite fie de instanţa în faţa căreia cererea a fost formulată, fie de către instanţa care a soluţionat-o, atunci când acestea sunt diferite.”
Grupul PSD

Aprobat:

Comisia juridică, de disciplină și imunități


	

	4.
	Art.191: Cererea de reexaminare

(1) Împotriva încheierii prevăzute la art.190, cel obligat la amendă sau despăgubire va putea face numai cerere de reexaminare, solicitând, motivat, să se revină asupra amenzii ori despăgubirii sau să se dispună reducerea acesteia.

*) În interpretarea şi aplicarea unitară a dispoziţiilor art. 191 alin. (1), partea în sarcina căreia s-a stabilit amenda judiciară prevăzută de art. 187 alin. (1) pct. 1 lit. a) din Codul de procedură civilă pentru introducerea, cu rea-credinţă, a unor cereri principale, accesorii, adiţionale sau incidentale, precum şi pentru exercitarea unor căi de atac vădit netemeinice, prin aceeaşi hotărâre prin care au fost soluţionate aceste cereri, poate formula critici care vizează amendarea sa numai pe calea cererii de reexaminare, neputând supune aceste critici controlului judiciar prin intermediul apelului sau recursului.

(la data 25-iun-2020 Art. 191, alin. (1) din cartea I, titlul VI a se vedea referinte de aplicare din Actul din Decizia 12/2020 )


	2. La articolul 191, alineatul (1) se modifică și va avea următorul cuprins:

“Art.191.- (1) Împotriva încheierii prevăzute la art.190 alin. (1), cel obligat la amendă sau despăgubire va putea face numai cerere de reexaminare, solicitând, motivat, să se revină asupra amenzii ori despăgubirii sau să se dispună reducerea acesteia.”


	Nemodificat

